17. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 264 της 11/16 Μαΐου 1989 (ΦΕΚ Α΄ 124) Άσκηση προληπτικού ελέγχου επί των δαπανών των Ν.Π.Δ.Δ., που εποπτεύονται από το Υπουργείο Περιβάλλοντος, Χωροταξίας και Δημοσίων Έργων. Έχοντας υπόψη: Ι.Τις διατάξεις του άρθρ. 18 του Ν.Δ. 1265/1972 «περί ελέγχου των δαπανών του κράτους, των ΟΤΑ και των ΝΠΔΔ» (Α΄ 197). 2.Τις διατάξεις της περίπτ. β΄ της παρ. 3 του άρθρ. 24 του Νόμ. 1558/85 «Κυβέρνηση και Κυβερνητικά Όργανα» (Α΄ 137). 3.Την υπ’ αριθ. 270/1989 γνωμοδότηση του Συμβουλίου της Επικρατείας, με πρόταση των Υπουργών Δικαιοσύνης και Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-Επί των δαπανών των Νομικών Προσώπων Δημοσίου Δικαίου, Οργανισμός Αθήνας, Οργανισμός Θεσσαλονίκης και Οργανισμός Κτηματολογίου και Χαρτογραφήσεων Ελλάδος, που εποπτεύονται από το Υπουργείο Περιβάλλοντος, Χωροταξίας και Δημοσίων Έργων, επιτρέπεται η άσκηση προληπτικού ελέγχου. Άρθρ.2.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. 